Държавен вестник, бр. 11, 2014 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  11
еврозоната. Към председателя на Европей­
ската централна банка се отправя покана за 
участие в срещите. 
Председателят на срещата на върха на 
държавите от еврозоната се определя от 
държавните или правителствените ръково­
дители на договарящите се страни, чиято 
парична единица е еврото, с обикновено 
мнозинство по същото време, по което Ев­
ропейският съвет избира своя председател, 
и за същия мандат. 
2. Срещите на върха на държавите от 
еврозоната се провеждат, когато е необхо­
димо и най-малко два пъти годишно, за да 
се обсъдят въпроси, свързани с конкретните 
отговорности, които договарящите се страни, 
чиято парична единица е еврото, споделят 
по отношение на единната валута, други 
въпроси, свързани с управлението на еврозо­
ната и правилата, които се прилагат за нея, 
и стратегическите насоки за провеждане на 
икономическите политики с оглед повишаване 
на конвергенцията в еврозоната.
3. Държавните или правителствените ръ­
ководители на договарящите се страни, които 
са различни от тези, чиято парична единица е 
еврото, и които са ратифицирали този договор, 
участват в обсъжданията в рамките на срещите 
на върха на държавите от еврозоната относно 
конкурентоспособността на договарящите се 
страни, изменението на общата архитектура 
на еврозоната и основополагащите правила, 
които ще се прилагат в бъдеще, както и когато 
е целесъобразно и най-малко веднъж годиш­
но, в обсъжданията по конкретни въпроси 
по прилагането на Договора за стабилност, 
координация и управление в Икономическия 
и паричен съюз.
4. Председателят на срещата на върха на 
държавите от еврозоната осигурява подго­
товката и приемствеността на срещите на 
върха на държавите от еврозоната в тясно 
сътрудничество с председателя на Евро­
пейската комисия. Еврогрупата отговаря за 
подготовката и последващите действия във 
връзка със срещите на върха на държавите 
от еврозоната и нейният председател може 
да бъде поканен да присъства на тези срещи 
за тази цел.
5. Председателят на Европейския парла­
мент може да бъде поканен за изслушване. 
Председателят на срещата на върха на държа­
вите от еврозоната представя на Европейския 
парламент доклад след всяка среща на върха 
на държавите от еврозоната.
6. Председателят на срещата на върха на 
държавите от еврозоната информира подробно 
и редовно договарящите се страни, различни 
от тези, чиято парична единица е еврото, и 
останалите държави – членки на Европейския 
съюз, за подготовката и за резултатите от сре­
щите на върха на държавите от еврозоната. 
Член 13
За обсъждане на бюджетните политики и на 
други въпроси, попадащи в обхвата на този до­
говор, Европейският парламент и националните 
парламенти на договарящите се страни заедно 
определят организацията и насърчаването на 
работата на конференция на представители­
те на съответните комисии на Европейския 
парламент и представителите на съответните 
комисии на националните парламенти, както 
е предвидено в дял II от Протокол (№ 1) от­
носно ролята на националните парламенти в 
Европейския съюз, приложен към Договорите 
за Европейския съюз.
Д я л  V I
ОБЩИ И ЗАКЛЮЧИТЕЛНИ РАЗПОРЕДБИ
Член 14
1. Този договор се ратифицира от догова­
рящите се страни съобразно съответните им 
конституционни изисквания. Документите 
за ратификация се депозират в Генералния 
секретариат на Съвета на Европейския съюз 
(наричан по-нататък „депозитарят“).
2. Този договор влиза в сила на 1 януари 
2013 г., при условие че дванадесет договарящи 
се страни, чиято парична единица е еврото, са 
депозирали документа си за ратификация, или 
на първия ден на месеца, следващ депозирането 
на дванадесетия документ за ратификация от 
договаряща се страна, чиято парична единица е 
еврото, като се прилага по-ранната от двете дати.
3. Този договор се прилага от датата на вли­
зането му в сила между договарящите се страни, 
чиято парична единица е еврото, които са го 
ратифицирали. Той се прилага по отношение 
на останалите договарящи се страни, чиято 
парична единица е еврото, от първия ден на 
месеца, следващ депозирането на съответния 
им документ за ратификация.
4. Чрез дерогация от параграфи 3 и 5 дял 
V се прилага за всички съответни договарящи 
се страни от датата на влизане в сила на този 
договор.
5. Този договор се прилага за договарящите 
се страни с дерогация по смисъла на член 139, 
параграф 1 от Договора за функционирането 
на Европейския съюз или съгласно Протокол 
№ 16 относно някои разпоредби относно Дания, 
приложен към Договорите за Европейския съюз, 
които са ратифицирали този договор, от датата, 
на която поражда действие решението за от­
мяна на тази дерогация, освен ако съответната 
договаряща се страна декларира намерението 
си всички или част от разпоредбите на дялове 
ІІІ и ІV от този договор да станат обвързващи 
за нея на по-ранна дата.